b'\n_START_ARTICLE_\nLiekkipensasvaltikka\n_START_SECTION_\nVarsi ja lehdet\n_START_PARAGRAPH_\nLiekkipensasvaltikka kasvaa noin 150 senttimetri\xc3\xa4 korkeaksi pensaaksi. Se on monivuotinen ja sen varret puutuvat vanhemmiten puumaisiksi. Lehdet ovat suikeat tai kielim\xc3\xa4iset ja pinnaltaan kiilt\xc3\xa4v\xc3\xa4t. Lehtilaita on sahalaitanen ja lehtien k\xc3\xa4rjet ovat ter\xc3\xa4v\xc3\xa4t.\n_START_SECTION_\nKukat ja hedelm\xc3\xa4t\xc2\xa0\n_START_PARAGRAPH_\nLiekkipensasvaltikka kukkii touko-elokuussa. Kukat ovat ruskehtavanoransseja, aprikoosin v\xc3\xa4risi\xc3\xa4. Sen kukkia p\xc3\xb6lytt\xc3\xa4v\xc3\xa4t linnut ja liskot. Ainakin viiden lintulajin: kanariantiltaltin (Phylloscopus canariensis), sinitiaisen (Cyanistes caeruleus), samettip\xc3\xa4\xc3\xa4kertun (Curruca melanocephala), kanarianhempon (Serinus canaria) ja peipon (Fringilla coelebs) on n\xc3\xa4hty vierailevan kukissa, my\xc3\xb6s gallotinliskon (Gallotia galloti) on n\xc3\xa4hty k\xc3\xa4yv\xc3\xa4n sen kukissa.\n_START_SECTION_\nKasvupaikat ja levinneisyys\n_START_PARAGRAPH_\nLiekkipensasvaltikka kasvaa luonnollisilla elinalueillaan Kanariansaarilla La Palmalla, Teneriffalla ja La Gomeralla endeemisen\xc3\xa4 laurisilva- ja fayal-brezal -metsiss\xc3\xa4._NEWLINE_Liekkipensasvaltikkaa on kasvatettu Kanariansaareten ulkopuolella puutarhossa koristekasvina. Se lis\xc3\xa4\xc3\xa4ntyy siementen lis\xc3\xa4ksi versoista otetuista pistokkaista.'